Kortbroeke met patrone | rooi rose Kortbroeke met patrone | rooi rose
Kortbroeke met patrone
Met die koms van die warmer maande beweeg ons weg van sykouse en maak ons plek vir ons speelse kortbroeke. Terwyl die tradisionele denimkortbroeke 'n stapel-item in die meeste van ons se kaste is, is 'n kortbroek met patrone 'n moet-hê item hierdie somer. Deur Daniela du Toit.
Om 'n bont kortbroek met patrone te dra, klink dalk vir jou na 'n mode-dilemma. Hoe en saam met wat gaan jy dit dra? Maar 'n kortbroek, vol patrone of nie, is uiters veelsydig. Jy kan dit deesdae informeel of meer formeel dra.
'n Paar maniere om broeke met patrone te dra
• Klassieke blom- of blaar-patroon kortbroeke is stylvol en veelsydig. Behandel die patroon dieselfde as 'n neutrale broek en voeg iets prettig of grafies by.
• Kies 'n speelse motief. Die helder pynappels staan uit, maar het 'n neutrale agtergrond om iets bypassend uit te soek. As jy nie die avontuurlustige tipe is nie, kan jy nie verkeerd gaan met 'n neutrale t-hemp daarby nie. Dra 'n paar aanglipskoene vir moeitelose afronding.
• Kies 'n neutrale streep-kortbroek en dra iets helder daarby. Die Spaanse motief is hierdie somer groot nuus en 'n mens kan deesdae strepe en blom-motiewe meng sonder om verspot te lyk.